  Майя Бывальцева Удмуртилэн тӧроез 6-тӥ гудырикошконэ Балезиное Интыосысь ожъёсы пыриськемъёслэсь нуналзэ пусъён ужрадэ вуылӥз. Со сярысь ивортэ элькун тӧролэн но кивалтэтлэн пресс-службазы. Улосвыллэн кивалтӥсез бырем ожгарчиослэн анай-атайёсынызы пумиськиз, интыосысь ожъёсын быремъёслы синпелет доры сяськаос понӥз но данъетъёс сётӥз. «Туж умой, элькунысь ветеранъёслэн огазеяськонзы, со пӧлын интыосысь ожъёсысь ветеранъёс, ожгар но Атыкай музъемез гажан мылкыд пыӵатон ужын сыӵе бадӟым инты басьто шуыса. Соослэн вань мае вераны егитъёслы. Вань мае тодэ вайыны. Призывникъёсты дасян ӟечлыкъя Удмуртия Россиын умой дунъяське, со юнме ӧвӧл. Тросэз асьме пиос службазэс зэмлыко, но йӧно нуо. Малпасько, Балезиноын праздник егитъёсты визьноданы юрттэ», — вераз митинг дыръя Соловьёв. Сиё-дано ужрад каргуртын дасэтӥ ползэ ортчиз ни. Улосвыл тӧролэн верамезъя, Балезиноын та нуналэ мылкыд мукет луэ. Куноосты солдат ӝукен утялтӥзы, кузьым луиз Юта кырӟасьлэн концертэз но фейерверк. Тегъёс: Мерлык Балезино Удмуртия АлександрСоловьёв  